কলকাতা: আজ বড়দিন। রাজ্য জুড়ে পুরোদস্তুর উত্‍সবের মেজাজ। মাঝরাতে মোমের আলোয়, ক্যারলের সুরে তৈরি হল এক অন্য পৃথিবী। আলোর ঝরনাধারায় ভাসল শহর। কলকাতা থেকে জেলা, সর্বত্র শীতের আমেজ গায়ে মেখে বড়দিন উদযাপনের ছবি। শনিবার উইকেন্ডের রাতেই পথে নেমে পড়েন অসংখ্য মানুষ। পার্ক স্ট্রিটে জনস্রোত। ব্যান্ডেল চার্চ, শ্রীরামপুর চার্চ, কৃষ্ণনগরেও উত্‍সবমুখর মানুষ নেমে পড়েছেন রাস্তায়। সেন্ট পলস ক্যাথিড্রালে বড়দিনের প্রার্থনায় অংশ নেন মুখ্যমন্ত্রী মমতা বন্দ্যোপাধ্যায়। আরও পড়ুন- বিশ্ব জুড়ে বড়দিন পালন শুধু শহর কলকাতাই নয়, জেলায় জেলায় চার্চে প্রার্থনা আর আবেগের একই ছবি ধরা পড়ল। মালদা, বর্ধমান, আসানসোল ও কৃষ্ণনগর। আলোকমালায় সেজে ওঠে চার্চগুলি। সাজিয়ে তোলা হয় শহরের বিভিন্ন এলাকা।